**Predlog:**

Na podlagi 7. člena Odloka o proračunu Občine Sveta Trojica v Slovenskih goricah za leto 2018 (UGSO, št. 61/2016 in 16/2018) in 16. člena Statuta Občine Sveta Trojica v Slovenskih goricah (MUV, št. 22/10 in 12/14 in UGS, št. 57/2017), je Občinski svet Občine Sveta Trojica v Slovenskih goricah na \_\_\_\_\_\_ seji, dne \_\_\_\_\_\_, sprejel:

**SKLEP**

**o uvrstitvi nove naložbe v Načrt razvojnih programov (NRP)**

1. V NRP občine se uvrsti nova naložba: **''Nabava motornega vozila oblike SUV«** (nakup vozila urgentnega zdravnika (VUZ), oblike SUV za ZD Lenart).
2. Investitor: Občina Sveta Trojica v Slovenskih goricah, Mariborska cesta 1, 2235 Sveta Trojica v Slovenskih goricah.
3. Vrednost investicije znaša 24.324,00 EUR (z DDV) po tekočih cenah in se bo izvajala skladno s časovnim načrtom od junij 2018 do aprila 2019, pod pogojem, da bo zanjo odobreno sofinanciranje Ministrstva za zdravje.
4. Viri financiranja:

|  |  |  |
| --- | --- | --- |
| Vir / leto = vse v 2018 | Vrednost v EUR | Delež v % |
| RS, Ministrstvo za zdravje | 14.163,93 | 58,23 |
| Zdravstveni dom Lenart | 10.160,07 | 41,77 |
| **SKUPAJ**  | **24.324,00** | **100,00** |

6**.** Odobri se izvedba investicije.

**7.** Ta sklep začne veljati z dnem sprejema.

Številka: 4310-3/2018-

Datum:

 **Župan**

 Občine Sveta Trojica v Slovenskih goricah

 **Darko FRAS**, *univ. dipl. prav.*

OBRAZLOŽITEV:

Zdravstveni dom Lenart je javni zavod, katerega ustanoviteljice so Občina Lenart, Občina Sveti Jurij v Slovenskih goricah in Občina Sveta Trojica v Slovenskih goricah. Dejavnost zavoda je javna služba, katere izvajanje je v javnem interesu. Zavod na sedežu zavoda (Maistrova ulica 22, Lenart v Slovenskih goricah) zagotavlja splošno izvenbolnišnično zdravstveno dejavnost predvsem za prebivalstvo z območja občin ustanoviteljic, ob upoštevanju pravice do svobodne izbire zdravnika pa tudi za druge. Na sedežu zavoda zagotavlja službo 24-urnega neprekinjenega zdravstvenega varstva, vključno s službo nujne medicinske pomoči za prebivalce občin ustanoviteljic in občin, ki gravitirajo na Zdravstveni dom Lenart.

Zaradi zagotavljanja enakih pogojev za zadovoljevanje skupnih potreb prebivalcev v skladu z razvojnimi cilji države na primarni ravni zdravstvene dejavnosti, je Ministrstvo za zdravje objavilo razpis za sofinanciranje investicijskih projektov oziroma posameznih investicijskih ukrepov na področju primarne ravni zdravstvene dejavnosti za leto 2018, pri katerem bo na podlagi pogojev, določenih z ZOF-1, ZIPRS1617 in Pravilnikom, finančno sodelovala tudi Republika Slovenija s sofinanciranjem nakupa vozila urgetnega zdravnika (VUZ) oblike SUV, s štirikolesni pogonom. Nabava urgentnega vozila je za nemoteno delovanje Zdravstvenega doma Lenart potrebna.

Investicijo predstavlja nabavo motornega vozila oblike SUV (vozilo urgentnega zdravnika) ter vključuje tudi nadgradnjo vozila (intervencijske luči, označitev vozila, ipd., pretežno z obstoječo opremo ZD).

V Pravilniku o službi nujne medicinske pomoči (Uradni list RS 81/15, 93/15-popr.) je opredeljeno vozilo urgentnega zdravnika (VUZ) kot vozilo, ki se uporablja za prevoz zdravnika in zdravstvenega delavca ter mora imeti najmanj naslednjo dodatno medicinsko opremo:

- defibrilator,

- pulzni oksimeter, glukometer, termometer,

- napravo za merjenje krvnega tlaka,

- reanimacijsko opremo z nujnimi zdravili, infuzijskimi tekočinami in kisikom,

- vratne opornice in sanitetno opremo za oskrbo poškodb.

Intervencijsko vozilo bo ustrezno opremljeno z obstoječo opremo Zdravstvenega doma Lenart Namen predmetne investicije je z nabavo motornega vozila vozila za urgentnega voznika posodobiti zdravstvene zmogljivosti ter omogočiti nemoteno delovanje Zdravstvenega doma Lenart.

Tabela: Ocena investicijskih stroškov v EUR

|  |  |  |  |  |
| --- | --- | --- | --- | --- |
| **Opis stroška**  | **em**  | **Število**  | **Cena/kos**  | **Vrednost**  |
| Motorno vozilo oblike SUV , 4x4 | kos  | 1  | 15.737,70  | 15.737,70  |
| Nadgradnja vozila  | kpl  | 1  | 4.200,00  | 4.200,00  |
| Skupaj brez DDV: |  |  | 19.937,70 |
| 22 % DDV: |  |  | 4.386,30 |
| **Skupaj z DDV :** |  |  | **24.324,00**  |

Tabela: Viri financiranja:

|  |  |  |
| --- | --- | --- |
| Vir | Vrednost v EUR | Delež v % |
| RS, Ministrstvo za zdravje | 14.163,93 | 58 |
| Zdravstveni dom Lenart | 10.160,07 | 42 |
| **SKUPAJ**  | **24.324,00** | **100** |

Skladno z razpisnimi pogoji so do sofinanciranja upravičeni občinski investicijski projekti na področju primarne zdravstvene dejavnosti, ki vključujejo nakup vozila urgentnega zdravnika. V skladu z navedenim javnim razpisom je Občina Sveta Trojica v Slovenskih goricah upravičena do sofinanciranja investicij v višini 90 % vrednosti osnovnega vozila, brez nadgradnje, brez davka na dodano vrednost. Hkrati pa skladno z razpisnimi pogoji najvišji znesek sofinanciranja ne sme preseči 20.000,00 EUR. Razliko potrebnih virov za upravičene stroške in vire za neupravičene stroške bo zagotovil Zdravstveni dom Lenart. Skrajni rok za zaključek investicije je sicer 30. 4. 2019, ob tem pa mora biti vozilo nabavljeno v 2018, nadgradnja pa je možna v naslednjem letu. V sodelovanju z ZD Lenart je načrtovano, da bo investicija v celoti zaključena v 2018.

Investitor je za izvedbo investicije oddal vlogo na Javni razpis, ki ga je objavilo Ministrstvo za zdravje (MZ). Ob prijavi je investitor podal izjavo, da bo v primeru sofinanciranja s strani MZ, investicijo vključil v svoj NRP in jo poimensko ter vrednostno uskladil svojem NRP. Dne 9. 8. 2018 je MZ izdalo Sklep o obsegu sofinanciranja investicije iz državnega proračuna, št. C2711-18-434124, v načrtovani višni sofinanciranja, to je 14.163,93 EUR.

Na osnovi sprejetja predlaganega sklepa lahko Občina začne postopek nabave vozila.

Predlagamo Občinskemu svetu Občine Sveta Trojica v Slovenskih goricah, da sprejme sklep, kot je predlagan.

Pripravil:

Občinska uprava, Srečko Aleksander Padovnik